钦定古今图书集成/历象汇编/庶征典/第116卷 > 北魏
## 钦定古今图书集成/历象汇编/庶征典/第116卷 > 北魏

### 太宗泰常四年地震

按《魏书太宗本纪》不载。　按《灵征志》，“泰常四年二月
甲子，司州地震，屋室尽摇动。”

### 世祖太延二年地震

按《魏书世祖本纪》。不载。　按《灵征志》。“太延二年十一
月丁卯，并州地震。”

太延四年，地震。

按《魏书世祖本纪》不载。　按《灵征志》，“四年三月乙未，
京师地震，十一月丁亥，幽兖二州地震。”

### 太平真君元年五月丙午河东地震

按《魏书世祖本纪》。不载。　“按《灵征志》”云云。

### 高祖延兴四年地震

按《魏书高祖本纪》，不载。　按《灵征志》，“延兴四年五月，
雁门崎城有声如雷，自上西引十馀声，声止地震。十
月己亥，京师地震。”

### 太和元年地震

按《魏书高祖本纪》，不载。　按《灵征志》，“太和元年四月
辛酉，京师地震。五月，统万镇地震，有声如雷。闰月，秦
州地震，殷殷有声。四年正月，雍州氐民齐男王反。
太和二年地震。”

按《魏书高祖本纪》不载。　按《灵征志》，“二年二月丙子，
兖州地震。”“四年十月，兰陵民桓富反，杀其县令。”“七月
丁卯，并州地震有声。”

太和三年，地震。

按《魏书高祖本纪》。不载。　按《灵征志》。“三年三月戊辰。
平州地震。有声如雷。野雉皆雊。十月丁卯。京师地震。
五年二月，沙门法秀谋反。”

太和四年五月己酉，并州地震。

按《魏书高祖本纪》。不载。　“按《灵征志》”云云。

太和五年二月戊戌，秦州地震。

按《魏书高祖本纪》。不载。　“按《灵征志》”云云。

太和六年，地震。

按《魏书高祖本纪》不载。　按《灵征志》，“六年五月癸未，
秦州地震有声。八月甲午，秦州地震，有声如雷。乙未
又震。”

太和七年，地震。

按《魏书高祖本纪》，不载。　按《灵征志》，“七年三月甲子，
秦州地震有声。”“四月丁卯，肆州地震有声。”“六月甲子，
东雍州地震有声。”

太和八年，地震。

按《魏书高祖本纪》不载。　按《灵征志》，“八年十一月丙
申，并州地震。”

太和十年，地震。

按：《魏书高祖本纪》，不载。　按《灵征志》，“十年正月辛未，
并州地震，殷殷有声。闰月丙午，秦州地震。二月甲子，
京师地震，丙寅又震。丙午，秦州地震有声。三月壬子，
京师及营州地震。十二年三月，中散梁众保谋反，
太和十九年地震。”

按《魏书高祖本纪》，不载。　按《灵征志》，“十九年二月己
未，光州地震。东莱之牟平虞丘山陷五所，一处有水。”
太和二十年地震。

按《魏书高祖本纪》不载。　按《灵征志》，“二十年正月辛
未，并州地震。四月乙未，营州地震。十二月，桓州刺史
穆泰等在州谋反，诛。”

太和二十二年，地震。

按《魏书高祖本纪》，不载。　按《灵征志》，“二十二年三月
癸未，营州地震。八月戊子，兖州地震。九月辛卯，并州
地震。”

太和二十三年，地震。

按《魏书高祖本纪》。不载。　按《灵征志》，二十三年六月“乙未，京师地震。”

### 世宗景明元年地震

按《魏书世宗本纪》不载。　按《灵征志》，“景明元年六月
庚午，秦州地震。”

景明四年，地震。

按《魏书世宗本纪》，不载。　按《灵征志》，“四年正月辛酉，
凉州地震。壬申，并州地震，六月丁亥，秦州地震，十二
月辛巳，秦州地震。”“正始三年正月，秦州民王智等聚
众二千，自号王公，寻推秦州主簿吕苟儿为主。”

### 正始元年地震

按《魏书世宗本纪》不载。　按《灵征志》，“正始元年四月
庚辰，京师地震。六月乙巳，京师地震。”

正始二年，地震。

按《魏书世宗本纪》不载。　按《灵征志》，“二年九月己丑，
恒州地震。”

正始三年，地震。

按《魏书世宗本纪》不载。　按《灵征志》，“三年七月己丑，
凉州地震，殷殷有声，城门崩。”八月庚申，秦州地震。“三
年九月，夏州长史曹明谋反。”

### 永平元年地震

按《魏书世宗本纪》不载。　按《灵征志》，“永平元年春正
月庚寅，秦州地震。九月壬辰，青州地震，殷殷有声。三
年二月，泰州沙门刘光秀谋反。”

永平二年，地震。

按《魏书世宗本纪》不载。　按《灵征志》，“二年正月壬寅，
青州地震。”

永平四年，地震。

按《魏书世宗本纪》不载。　按《灵征志》，“四年五月庚戌，
恒、定二州地震，殷殷有声。”“十月己巳，恒州地震，有声
如雷。”

### 延昌元年地震

按《魏书世宗本纪》，延昌元年四月癸未，诏曰：“肆州地
震陷裂，死伤甚多，言念毁没，有酸怀抱。亡者不可复
追，生病之徒，宜加疗救。可遣太医、折伤医，并给所须
之药就治之。”　按《灵征志》，“延昌元年四月庚辰，京师
及并、朔、相、冀、定、瀛六州地震。恒州之繁畤、桑干、灵丘，
肆州之秀容、雁门地震陷裂，山崩泉涌，杀人五千三
百一十人，伤者二千七百二十二人，牛马杂畜死伤
者三千馀。”后尔朱荣强擅之征也。十月壬申，秦州地
震有声。十一月己酉，定、肆二州地震。十二月辛未，京
师地震，东北有声。

延昌二年，地震。

按《魏书世宗本纪》：“二年冬，有诏以恒、肆地震，民多死
伤，蠲两河一年租赋。十有二月乙巳，诏以恒、肆地震，
民多罹灾，其有课丁没尽，老幼单辛，家无受复者，各
赐廪以接来稔。”　按《灵征志》：“二年三月己未，济州地
震有声。”〈阙〉月丙戌，京师地震。

延昌三年，地震。

按《魏书世宗本纪》，三年春二月乙未，诏曰：“肆州秀容
郡敷城县，雁门郡原平县，并自去年四月以来，山鸣
地震，于今不已。告谴彰咎，朕甚惧焉。祗畏兢兢，若临
渊谷。可恤瘼宽刑，以答灾谴。”　按《灵征志》，三年正月
辛亥，有司奏“肆州言秀容郡敷城县，自延昌二年四
月地震，于今不止。”尔朱荣征也。

延昌四年，地震。

按《魏书世宗本纪》，不载。　按《灵征志》，“四年正月癸丑，
华州地震。十一月甲午，地震从西北来，殷殷有声。丁
酉，又地震从东北来。”

### 肃宗熙平二年地震

按《魏书肃宗本纪》。不载。　按《灵征志》。熙平二年十二
月“乙巳，秦州地震有声。”

### 正光二年地震

按《魏书肃宗本纪》不载。　按《灵征志》，正光二年六月，
“秦州地震，有声东北。”引“五年，莫折念生反。”

正光三年，地震。

按《魏书肃宗本纪》不载。　按《灵征志》，“三年六月庚辰，
徐州地震。”孝昌元年“元法僧反。”

### 孝静帝武定二年地陷且然

按：《魏书孝静帝本纪》：武定二年“十有一月，西河地陷，
有火出。”

按《隋书五行志》：东魏武定二年十一月，西河地陷而
且然。京房《易妖占》曰：“地自陷，其君亡。”祖暅曰：“火，阳精
也；地土者，阴主也。地然，越阴之道，行阳之政，臣下擅
恣，终以自害。”时后齐神武作宰，而侯景专擅河南。后
二岁，神武果崩，景遂作乱，而自取败亡之应。

武定三年，地震。

按《魏书孝静帝本纪》。不载。　按《灵征志》，“武定三年冬，
并州地震。”

武定七年，地震。

按《魏书孝静帝本纪》，不载　按《灵征志》，“武定七年夏，
并州乡郡地震。